ประกาศคณะกรรมการพัฒนารัฐบาลดิจิทัลเรื่อง แพลตฟอร์มกลางของงานบริการภาครัฐสําหรับภาคธุรกิจและประชาชน---------------------------------------------ด้วยคณะรัฐมนตรี เมื่อวันที่ 19 เมษายน 2565 ได้มีมติรับทราบรายงานการถอดบทเรียนการดําเนินการของส่วนราชการและจังหวัดในการรับมือการแพร่ระบาดของโรคติดเชื้อไวรัสโคโรนา 2019 (COVID-19) ประจําปีงบประมาณ พ.ศ. 2563 และเห็นชอบข้อเสนอแนะการบริหารงานและการให้บริการประชาชนกรณีเกิดสภาวะวิกฤตในอนาคต เพื่อสร้างความเชื่อมั่นให้กับประชาชนและสาธารณชน โดยในประเด็นการขับเคลื่อนรัฐบาลดิจิทัลเพื่อเป็นกลไกสําคัญในการสนับสนุนการปฏิบัติงานของภาครัฐทั้งในภาวะปกติและภาวะวิกฤต กําหนดให้คณะกรรมการพัฒนารัฐบาลดิจิทัลร่วมกับหน่วยงานที่เกี่ยวข้องเร่งส่งเสริมและสนับสนุนการพัฒนาแพลตฟอร์มกลางหรือโครงสร้างพื้นฐานด้านดิจิทัลกลางภาครัฐ และผลักดันให้หน่วยงานภาครัฐจัดทําข้อมูลหลักของหน่วยงาน (Master Data) โดยจัดทําแผนการขับเคลื่อนในเรื่องดังกล่าวและดําเนินการให้เกิดผลอย่างเป็นรูปธรรมเพื่อรองรับการทํางานและการให้บริการภาครัฐในรูปแบบดิจิทัลผ่านแพลตฟอร์มบริการแบบเบ็ดเสร็จและตอบสนองตามความต้องการของผู้ใช้บริการ โดยเร่งพัฒนา Biz Portal และ Citizen Portal และกําหนดให้เป็นแพลตฟอร์มกลางของงานบริการภาครัฐสําหรับภาคธุรกิจและประชาชน ตามมาตรา 10 ของพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี (ฉบับที่ 2) พ.ศ. 2562อาศัยอํานาจตามความในมาตรา 7 (3) (9) และ (10) แห่งพระราชบัญญัติการบริหารงานและการให้บริการภาครัฐผ่านระบบดิจิทัล พ.ศ. 2562 ประกอบกับมติคณะรัฐมนตรี เมื่อวันที่ 19 เมษายน 2565 และมติคณะกรรมการพัฒนารัฐบาลดิจิทัล ในการประชุมครั้งที่ 2/2565 เมื่อวันที่ 29 กันยายน พ.ศ. 2565 จึงให้ออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศคณะกรรมการพัฒนารัฐบาลดิจิทัล เรื่อง แพลตฟอร์มกลางของงานบริการภาครัฐสําหรับภาคธุรกิจและประชาชน"ข้อ ๒ ในประกาศนี้"หน่วยงานของรัฐ" หมายความว่า ราชการส่วนกลาง ราชการส่วนภูมิภาค ราชการส่วนท้องถิ่นรัฐวิสาหกิจ องค์การมหาชน รัฐสภา ศาล องค์กรอิสระตามรัฐธรรมนูญ องค์กรอัยการ สถาบันอุดมศึกษาของรัฐและหน่วยงานอิสระของรัฐ "แพลตฟอร์มกลาง" หมายความว่า เครื่องมืออํานวยความสะดวกแก่หน่วยงานของรัฐในการเชื่อมโยงและการแลกเปลี่ยนข้อมูลดิจิทัล เพื่อรองรับการให้บริการประชาชนและการติดต่อประสานงานระหว่างส่วนราชการด้วยกันข้อ ๓ เพื่อเป็นการส่งเสริมและสนับสนุนการพัฒนาแพลตฟอร์มกลางหรือโครงสร้างพื้นฐานด้านดิจิทัลกลางภาครัฐ ให้แพลตฟอร์มต่อไปนี้ เป็นแพลตฟอร์มกลางของงานบริการภาครัฐสําหรับภาคธุรกิจและประชาชน ตามมาตรา 10 ของพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี (ฉบับที่ 2) พ.ศ. 2562(1) ศูนย์แลกเปลี่ยนข้อมูลกลางภาครัฐ (Government Data Exchange Center : GDX)(2) ศูนย์กลางข้อมูลเปิดภาครัฐ ( )(3) ศูนย์กลางบริการภาครัฐเพื่อภาคธุรกิจ (Biz Portal)(4) ระบบพอร์ทัลกลางเพื่อประชาชน (Citizen Portal)ข้อ ๔ ให้หน่วยงานของรัฐดําเนินการ ดังต่อไปนี้(1) ดําเนินการเชื่อมโยงข้อมูลกับศูนย์แลกเปลี่ยนข้อมูลกลางภาครัฐ (Government Data Exchange Center : GDX) และศูนย์กลางข้อมูลเปิดภาครัฐ ( ) โดยสามารถศึกษาบริการการเชื่อมโยงข้อมูลได้ทาง / และการเปิดเผยข้อมูลภาครัฐในรูปแบบดิจิทัลได้ทาง ) ดําเนินการเชื่อมโยงบริการของหน่วยงานสําหรับภาคธุรกิจ (ถ้ามี) กับศูนย์กลางบริการภาครัฐเพื่อภาคธุรกิจ (Biz Portal) โดยสามารถศึกษาการเชื่อมโยงข้อมูลได้ทาง ) ดําเนินการเชื่อมโยงบริการของหน่วยงานสําหรับภาคประชาชน (ถ้ามี) กับระบบพอร์ทัลกลางเพื่อประชาชน (Citizen Portal) โดยสามารถศึกษาการเชื่อมโยงข้อมูลได้ทาง / หรือแอปพลิเคชั่น "ทางรัฐ"ข้อ ๕ ประกาศนี้ให้ใช้บังคับกับหน่วยงานของรัฐตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 21 ธันวาคม พ.ศ. 2565 ดอน ปรมัตถ์วินัยรองนายกรัฐมนตรีประธานกรรมการพัฒนารัฐบาลดิจิทัล